Riana Nel – Uitgesproke oor haar geloof | Voelgoed
Tuis Voelgoed Bekendes Riana Nel – Uitgesproke oor haar geloof
Riana Nel – Uitgesproke oor haar geloof
Sy is nie al een wat verbaas is oor haar sukses nie. Sy lag alte lekker as sy terugdink aan haar ervaring by een van ons land se grootste musiektoekenningsgeleenthede. "And the winner is… Ree-ya-na Nel!" het die seremoniemeester dawerend aangekondig. Driekwart van die gemengde gehoor het nie 'n idee gehad wie was nie. Toe staan sy maar met 'n verleë laggie op en sê: "Hello, I'm Riana Nel." Die gospelsangeres met die country-twang wat hoofstroom gegaan het.
"Dit het vir my gevoel of die Here daardie aand vir my 'n sleutel gegee het vir 'n ander deel van ons land. Kyk, die dag wat ek as real voor 'n gehoor kan optree wat nie net uit wit mense bestaan nie, sal ek… jô…" soek sy na die regte woorde, "uit my vel uitspring van blydskap."
En toe, kort voor 30, daar op die strand, kom die gedagte by haar op om Arnold Coleske (van Coleske Artists) te bel en te vra of sy kan kom koffie drink. "Ek het onthou hy was jare gelede al geïnteresseerd in my musiek, al het hy toe gedink ek is 'n bietjie vreemd. Jy weet, die hare… die klere… die way-out musiek."